title: 2010/589/EU: Rådets afgørelse af 27. september 2010 om ændring og forlængelse af anvendelsesperioden for afgørelse 2007/641/EF om afslutning af konsultationerne med Republikken Fijiøerne i henhold til artikel 96 i AVS-EU-partnerskabsaftalen og artikel 37 i instrumentet for udviklingssamarbejde

text:
               2.10.2010

               DA

               Den Europæiske Unions Tidende

               L 260/10

         RÅDETS AFGØRELSE
   af 27. september 2010
   om ændring og forlængelse af anvendelsesperioden for afgørelse 2007/641/EF om afslutning af konsultationerne med Republikken Fijiøerne i henhold til artikel 96 i AVS-EU-partnerskabsaftalen og artikel 37 i instrumentet for udviklingssamarbejde
   (2010/589/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til AVS-EF-partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (1) og revideret i Luxembourg den 25. juni 2005 (2) (i det følgende benævnt »AVS-EF-partnerskabsaftalen«), særlig artikel 96,
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges, ved gennemførelse af AVS-EF-partnerskabsaftalen (3), særlig artikel 3,
   under henvisning til Europa-Parlamentets og Rådets forordning (EF) nr. 1905/2006 af 18. december 2006 om oprettelse af et instrument til finansiering af udviklingssamarbejde (4) (i det følgende benævnt »udviklingssamarbejdsinstrumentet«), særlig artikel 37,
   under henvisning til forslag fra Europa-Kommissionen, og
   ud fra følgende betragtninger:

               (1)

               Afgørelse 2007/641/EF (5) om afslutning af konsultationerne med Republikken Fijiøerne i henhold til artikel 96 i AVS-EU-partnerskabsaftalen og artikel 37 i instrumentet for udviklingssamarbejde blev vedtaget for at gennemføre passende foranstaltninger som følge af tilsidesættelse af de væsentlige elementer, der henvises til i artikel 9 i AVS-EU-partnerskabsaftalen, og de værdier, der henvises til i artikel 3 i udviklingssamarbejdsinstrumentet.

               (2)

               Nævnte foranstaltninger er blevet forlænget ved afgørelse 2009/735/EF (6) og efterfølgende ved afgørelse 2010/208/EU (7), ikke alene fordi Republikken Fijiøerne mangler at indfri vigtige tilsagn vedrørende væsentlige elementer af AVS-EU-partnerskabsaftalen og udviklingssamarbejdsinstrumentet, men også fordi der for nylig er sket et væsentligt tilbageskridt med hensyn til en række af disse tilsagn.

               (3)

               Anvendelsesperioden for foranstaltningerne i afgørelse 2007/641/EF udløber den 1. oktober 2010. Det er hensigtsmæssigt at forlænge dens gyldighed og indholdet af foranstaltningerne bør på teknisk plan ajourføres tilsvarende —

         VEDTAGET DENNE AFGØRELSE:
   Artikel 1
   I afgørelse 2007/641/EF foretages følgende ændringer:

               1)

               Artikel 3, stk. 2, affattes således:
               »Den udløber den 31. marts 2011. Den tages op til fornyet overvejelse mindst hver sjette måned.«

               2)

               Bilaget erstattes af teksten i bilaget til denne afgørelse.

         Artikel 2
   Skrivelsen i bilaget til denne afgørelse rettes til Republikken Fijiøerne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 27. september 2010.

            På Rådets vegne

         K. PEETERS

            Formand

      (1)  EFT L 317 af 15.12.2000, s. 3.

      (2)  EUT L 287 af 28.10.2005, s. 4.

      (3)  EFT L 317 af 15.12.2000, s. 376.

      (4)  EUT L 378 af 27.12.2006, s. 41.

      (5)  EUT L 260 af 5.10.2007, s. 15.

      (6)  EUT L 262 af 6.10.2009, s. 43.

      (7)  EUT L 89 af 9.4.2010, s. 7.

      BILAG

         UDKAST TIL SKRIVELSE

      H.E. Ratu Epeli NAILATIKAU
      Præsident for Republikken Fijiøerne
      Suva
      Republikken Fijiøerne
      Deres Excellence
      Den Europæiske Union (EU) tillægger bestemmelserne i artikel 9 i AVS-EU-partnerskabsaftalen og artikel 3 i instrumentet for udviklingssamarbejde stor betydning. AVS-EU-partnerskabet bygger på respekt for menneskerettighederne, de demokratiske principper og retsstatsprincipperne, som udgør de væsentlige elementer i AVS-EU-partnerskabsaftalen og grundlaget for vores relationer.
      Den 11. december 2006 fordømte Rådet for EU den militære magtovertagelse i Fiji.
      I henhold til artikel 96 i AVS-EU-partnerskabsaftalen og i betragtning af, at den militære magtovertagelse den 5. december 2006 udgjorde en tilsidesættelse af de væsentlige elementer, der er anført i artikel 9 i denne aftale, indbød EU Republikken Fijiøerne (i det følgende benævnt »Fiji«) til konsultationer for, som fastsat i AVS-EU-partnerskabsaftalen, at foretage en grundig gennemgang af situationen og om nødvendigt tage skridt til at afhjælpe den.
      Den formelle del af disse konsultationer begyndte i Bruxelles den 18. april 2007. EU var på daværende tidspunkt tilfreds med, at overgangsregeringen bekræftede en række vigtige tilsagn angående menneskerettigheder og grundlæggende frihedsrettigheder samt overholdelse af de demokratiske principper og retsstatsprincipperne, som anført nedenfor, og foreslog positive skridt med hensyn til deres gennemførelse.
      Beklageligvis er der siden registreret tilbageskridt på forskellige områder, særlig i april 2009, hvilket vil sige, at Fiji nu misligholder flere af sine tilsagn. Det gælder særlig ophævelse af forfatningen, den meget væsentlige udskydelse af datoen for afholdelse af valg og menneskerettighedskrænkelser. Tilsagnene indfries med meget store forsinkelser, og flertallet af disse tilsagn er stadig af allerstørste betydning for de aktuelle forhold på Fiji og er derfor knyttet til denne skrivelse. Fijis ensidige beslutning om ikke at indfri flere centrale tilsagn har betydet, at landet har mistet udviklingsmidler.
      I den partnerskabsånd, som udgør hjørnestenen i AVS-EU-partnerskabsaftalen, skal EU dog anføre, at den er rede til at indlede nye formelle konsultationer, så snart der er en rimelig forventning om, at de kan bringes til en positiv afslutning. Den 1. juli 2009 forelagde overgangspremierministeren en køreplan for reformer og for tilbagevenden til demokratiske tilstande. EU er klar til at engagere sig i en dialog i forbindelse med denne køreplan og til at overveje, om den kan danne grundlag for nye konsultationer. EU har derfor besluttet at forlænge de eksisterende passende foranstaltninger over for Fiji for at skabe mulighed for nye konsultationer. Da nogle af de pågældende foranstaltninger nu er forældede, vil EU i stedet for at ajourføre dem ensidigt foretrække yderligere at udforske mulighederne for nye konsultationer med Fiji. Det er derfor særlig vigtigt, at overgangsregeringen engagerer sig i en omfattende indenlandsk politisk dialog og udviser fleksibilitet med hensyn til tidsrammen for køreplanen. Selv om EU har og altid vil lade sig lede af de væsentlige elementer i AVS-EU-partnerskabsaftalen såvel som de deri nedfældede grundprincipper, navnlig hvad angår den betydning, der tillægges dialog og indfrielse af fælles forpligtelser, har den dog ikke på forhånd nogen forventning om, hvilket resultat konsultationerne vil give.
      Hvis Fiji under nye konsultationer afgiver væsentlige tilsagn, vil EU snarest tage de gældende foranstaltninger op til fornyet overvejelse. Hvis situationen på Fiji derimod ikke bliver bedre, vil Fiji i fremtiden miste endnu flere udviklingsmidler. Vurderingen af, hvilket fremskridt der gøres i retning af en tilbagevenden til forfatningsmæssige tilstande, vil for EU danne grundlag for de forestående beslutninger om ledsageforanstaltninger for de af sukkerprotokollen omfattede lande og om den 10. Europæiske Udviklingsfonds (EUF) nationale vejledende program, for så vidt angår Fiji.
      EU opfordrer Fiji til at fortsætte og intensivere den udvidede politiske dialog, indtil nye konsultationer har fundet sted.
      De relevante foranstaltninger er som følger:

                  —

                  Den humanitære bistand og den direkte støtte til civilsamfundet kan fortsætte.

                  —

                  Samarbejdsaktiviteter, der er i gang, især under den 8. og den 9. EUF, kan fortsætte.

                  —

                  Samarbejdsaktiviteter, som vil kunne bidrage til en tilbagevenden til demokrati og forbedre regeringsførelsen, kan fortsætte, undtagen under ganske særlige omstændigheder.

                  —

                  Gennemførelsen af ledsageforanstaltningerne til sukkerreformen for 2006 kan fortsætte. Finansieringsaftalen blev undertegnet af Fiji på teknisk niveau den 19. juni 2007. Det bemærkes, at finansieringsaftalen indeholder en suspensionsklausul.

                  —

                  Forberedelsen og den eventuelle undertegnelse af det flerårige vejledende program for ledsageforanstaltningerne til sukkerreformen for 2011-2013 kan fortsætte.

                  —

                  Den endelige udarbejdelse, undertegnelsen på teknisk niveau og gennemførelsen af landestrategipapiret og det nationale vejledende program for den 10. EUF med en vejledende finansieringsramme samt en eventuel tildeling af en tranche for tilskyndelsesforanstaltninger på op til 25 % af dette beløb forudsætter overholdelse af de tilsagn, der er givet med hensyn til menneskerettigheder og retsstatsprincipperne, navnlig at overgangsregeringen opretholder forfatningen, at den dømmende myndigheds uafhængighed respekteres fuldt ud, at bestemmelserne om undtagelsestilstand, der blev indført den 6. september 2007, ophæves snarest muligt, at alle beskyldninger om overtrædelser af menneskerettighederne efterforskes eller behandles i overensstemmelse med de forskellige procedurer og fora i henhold til Fijis love, og at overgangsregeringen gør sit yderste for at forhindre intimiderende udtalelser fra sikkerhedsorganisationer.

                  —

                  Sukkerkvoten for 2007 var lig nul.

                  —

                  Frigivelsen af sukkerkvoten for 2008 blev betinget af, at det kunne dokumenteres, at der fandt forberedelser sted til valg i overensstemmelse med de aftalte tilsagn, navnlig hvad angår folketælling, ny inddeling af valgkredse og valgreform i overensstemmelse med forfatningen, og at der blev truffet foranstaltninger til at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen. Muligheden for sukkerkvoten for 2008 gik tabt den 31. december 2009.

                  —

                  Sukkerkvoten for 2009 blev annulleret i maj 2009, fordi overgangsregeringen besluttede at udskyde parlamentsvalget til september 2014.

                  —

                  2010-sukkerkvoten blev annulleret inden den 1. maj 2010, da der ikke var fremskridt i den demokratiske proces. I betragtning af sukkersektorens kritiske situation tilsidesatte Kommissionen imidlertid dele af kvoten til direkte støtte, som forvaltes centralt af EU's delegation i Suva og ikke kanaliseres via regeringen, til befolkningen, som er direkte afhængig af sukkerproduktionen, for at afbøde de negative sociale konsekvenser. Tildeling af denne form for støtte skal godkendes af EU's lovgivende myndighed og budgetmyndighed.

                  —

                  Det kan overvejes at yde yderligere støtte ud over, hvad der er beskrevet i dette brev, til forberedelserne og gennemførelsen af væsentlige tilsagn, især støtte til forberedelsen af og/eller afholdelse af valg.

                  —

                  Det regionale samarbejde og Fijis deltagelse i dette påvirkes ikke.

                  —

                  Samarbejdet med Den Europæiske Investeringsbank og Centret for Virksomhedsudvikling kan fortsætte, forudsat at de afgivne tilsagn opfyldes til tiden.

            Overvågningen af tilsagnene sker ud fra de tilsagn, der er opregnet i bilaget til dette brev om løbende dialog, samarbejde med missioner og rapportering.
      Desuden forventer EU, at Fiji samarbejder fuldt ud med Stillehavsøernes Forum om gennemførelsen af henstillingerne fra Gruppen af Fremtrædende Personer som godkendt af Forummets udenrigsministre på deres møde i Vanuatu den 16. marts 2007.
      EU vil fortsat følge situationen i Fiji nøje. I henhold til artikel 8 i AVS-EU-partnerskabsaftalen vil der blive ført en styrket politisk dialog med Fiji for at sikre overholdelsen af menneskerettighederne, genetablering af demokratiet og respekten for retsstaten, indtil begge parter konkluderer, at den styrkede dialog har tjent sit formål.
      Hvis overgangsregeringen forsinker, afbryder eller ændrer gennemførelsen af de givne tilsagn i negativ retning, forbeholder EU sig ret til at justere de passende foranstaltninger.
      EU understreger, at Fijis privilegier i samarbejdet med EU afhænger af respekten for de væsentlige elementer i AVS-EU-partnerskabsaftalen og for de værdier, der er nævnt i instrumentet for udviklingssamarbejde. For at overbevise EU om, at overgangsregeringen er fuldt ud rede til at følge op på de afgivne tilsagn, er det af afgørende betydning, at der gøres hurtige og væsentlige fremskridt med indfrielsen af de aftalte tilsagn.
      Med venlig hilsen

         Udfærdiget i Bruxelles, den

               På Kommissionens vegne

            …

               På Rådets vegne

            …

         BILAG TIL BILAGET

            AFTALTE TILSAGN MED REPUBLIKKEN FIJI

         A.   Overholdelse af de demokratiske principper

         Tilsagn nr. 1
         Der skal finde frie og retfærdige valg sted senest 24 måneder efter den 1. marts 2007, dog med forbehold af resultaterne af den vurdering, der skal foretages af de uafhængige revisorer, der udnævnes af sekretariatet for Stillehavsøernes Forum. Processen op til og selve afholdelsen af valgene vil i nødvendigt omfang blive overvåget, tilpasset og revideret i fællesskab på grundlag af gensidigt aftalte kriterier. Dette indebærer især:

                     —

                     at overgangsregeringen senest den 30. juni 2007 fastsætter en køreplan for gennemførelsen af de forskellige skridt, der skal tages som forberedelse til de nye parlamentsvalg

                     —

                     at køreplanen specificerer tidspunktet for folketællingen, den nye inddeling i valgkredse og valgreformen

                     —

                     at fastlæggelsen af valgkredsene og valgreformen gennemføres i overensstemmelse med forfatningen

                     —

                     at der træffes foranstaltninger til at sikre valgkontorets funktion, herunder udnævnelsen af en valgtilsynsførende senest den 30. september 2007 i overensstemmelse med forfatningen

                     —

                     at udnævnelsen af vicepræsidenten finder sted i overensstemmelse med forfatningen.

               Tilsagn nr. 2
         Overgangsregeringen tager i forbindelse med vedtagelsen af mere omfattende lovgivningsmæssige, skattemæssige og andre politiske initiativer og ændringer hensyn til konsultationer med civilsamfundet og alle andre relevante interessenter.
         B.   Retsstatsprincipperne

         Tilsagn nr. 1
         Overgangsregeringen gør sit yderste for at forhindre udtalelser fra sikkerhedsinstanser, der har til formål at intimidere.
         Tilsagn nr. 2
         Overgangsregeringen overholder forfatningen fra 1997 og garanterer de forfatningsmæssige institutioners normale og uafhængige funktion, såsom Fijis menneskerettighedskommission, Kommissionen for Offentlig Tjeneste og Forfatningskommissionen. Det Store Høvdingeråds betydelige uafhængighed og funktion vil blive bevaret.
         Tilsagn nr. 3
         Den dømmende magts uafhængighed respekteres fuldt ud, og den skal have mulighed for at arbejde frit, og dens afgørelser skal respekteres af alle berørte parter, især

                     —

                     giver overgangsregeringen tilsagn om, at tribunalet i henhold til artikel 138, stk. 3, i forfatningen udnævnes senest den 15. juli 2007

                     —

                     sker alle udnævnelser og/eller afskedigelser af dommere i absolut overensstemmelse med forfatningens bestemmelser og procedureregler

                     —

                     finder der ikke under nogen omstændigheder nogen som helst form for indblanding sted fra militærets eller overgangsregeringens side i retssystemets funktion, hvilket omfatter fuld respekt for advokatstanden.

               Tilsagn nr. 4
         Alle straffesager i korruptionsspørgsmål behandles inden for retssystemet, og eventuelle andre organer, der måtte oprettes til at efterforske formodede tilfælde af korruption, opererer inden for de forfatningsmæssige rammer.
         C.   Menneskerettigheder og grundlæggende rettigheder

         Tilsagn nr. 1
         Overgangsregeringen tager alle nødvendige skridt til at skabe betingelserne for, at alle beskyldninger om overtrædelser af menneskerettighederne efterforskes eller behandles i overensstemmelse med de forskellige procedurer og fora i Fijis lovgivning.
         Tilsagn nr. 2
         Overgangsregeringen skal ophæve bestemmelserne om undtagelsestilstand (Public Emergency Regulations) i maj 2007, medmindre der består trusler mod den nationale sikkerhed, den offentlige orden og sikkerhed.
         Tilsagn nr. 3
         Overgangsregeringen er forpligtet til at sikre, at Fijis menneskerettighedskommission fungerer i fuld uafhængighed og i overensstemmelse med forfatningen.
         Tilsagn nr. 4
         Ytringsfriheden og mediefriheden i alle dens former skal respekteres fuldt ud som fastsat i forfatningen.
         D.   Opfølgning af tilsagnene

         Tilsagn nr. 1
         Overgangsregeringen forpligter sig til at opretholde en regelmæssig dialog, der skal gøre det muligt at verificere, at der gøres fremskridt, og giver EU's og Europa-Kommissionens myndigheder/repræsentanter fuld adgang til oplysninger om alle forhold med tilknytning til menneskerettigheder, den fredelige genindførelse af demokratiet og retsstatsprincipperne i Fiji.
         Tilsagn nr. 2
         Overgangsregeringen samarbejder fuldt ud med eventuelle missioner fra EU og Europa-Kommissionen med henblik på vurdering og overvågning af fremskridtene.
         Tilsagn nr. 3
         Overgangsregeringen sender statusrapporter hver tredje måned med virkning fra den 30. juni 2007 vedrørende de væsentlige elementer i Cotonouaftalen og tilsagnene.
         Det bemærkes, at visse spørgsmål kun kan behandles effektivt gennem en pragmatisk tilgang, som bygger på en erkendelse af de nuværende realiteter, og som fokuserer på fremtiden.


Avis juridique important

|

31998D0401(02)

Rådets afgørelse af 16. marts 1998 om udnævnelse af medlemmer af og suppleanter til Det Rådgivende Udvalg for Erhvervsuddannelse

EF-Tidende nr. C 099 af 01/04/1998 s. 0004 - 0007

RÅDETS AFGØRELSE af 16. marts 1998 om udnævnelse af medlemmer af og suppleanter til Det Rådgivende Udvalg for Erhvervsuddannelse (98/C 99/03)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 128,under henvisning til Rådets afgørelse af 2. april 1963 om opstilling af almindelige principper for gennemførelse af en fælles politik for faglig uddannelse (1), særlig fjerde princip,under henvisning til Rådets afgørelse af 18. december 1963 om vedtægten for Det Rådgivende Udvalg for Faglig Uddannelse (2), ændret ved afgørelse af 9. april 1968 (3),under henvisning til de kandidatlister, som hver enkelt af medlemsstaternes regeringer har forelagt Rådet, ogud fra følgende betragtninger:Ved afgørelse af 2. juni 1995 (4) udnævnte Rådet medlemmer af og suppleanter til Det Rådgivende Udvalg for Erhvervsuddannelse for perioden fra den 2. juni 1995 til den 1. juni 1997;der skal udnævnes medlemmer af og suppleanter til Det Rådgivende Udvalg for Erhvervsuddannelse for en periode på to år -TRUFFET FØLGENDE AFGØRELSE:Artikel 1 Følgende udnævnes til medlemmer af og suppleanter til Det Rådgivende Udvalg for Erhvervsuddannelse for perioden fra den 16. marts 1998 til 15. marts 2000:I. >TABELPOSITION>II. >TABELPOSITION>III. >TABELPOSITION>Artikel 2 Denne afgørelse offentliggøres til underretning i De Europæiske Fællesskabers Tidende.Artikel 3 Der vil senere blive truffet afgørelse om udnævnelse af repræsentanterne for de spanske arbejdstagerorganisationer.Udfærdiget i Bruxelles, den 16. marts 1998.På Rådets vegneJ. CUNNINGHAMFormand(1) EFT 63 af 20.4.1963, s. 1338/63.(2) EFT 190 af 30.12.1963, s. 3090/63.(3) EFT L 91 af 12.4.1968, s. 26.(4) EFT C 164 af 30.6.1995, s. 2.


title: Rådets afgørelse (EU) 2015/860 af 26. maj 2015 om undertegnelse på Den Europæiske Unions vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger

text:
               3.6.2015

               DA

               Den Europæiske Unions Tidende

               L 136/5

         RÅDETS AFGØRELSE (EU) 2015/860
   af 26. maj 2015
   om undertegnelse på Den Europæiske Unions vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 115, sammenholdt med artikel 218, stk. 5, og artikel 218, stk. 8, andet afsnit,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 14. maj 2013 bemyndigede Rådet Kommissionen til at indlede forhandlinger med Det Schweiziske Forbund for at ændre aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (1), for at tilpasse nævnte aftale til den seneste udvikling på globalt plan, hvor det er blevet besluttet at fremme automatisk udveksling af oplysninger som en international standard.

               (2)

               Teksten til ændringsprotokollen, der er resultatet af forhandlingerne, afspejler på behørig vis Rådets forhandlingsdirektiver, idet den tilpasser aftalen til den seneste udvikling på internationalt plan vedrørende automatisk udveksling af oplysninger, nemlig den globale standard for automatisk udveksling af oplysninger om finansielle konti på skatteområdet, som er udarbejdet af Organisationen for Økonomisk Samarbejde og Udvikling (OECD). Unionen, dens medlemsstater og Det Schweiziske Forbund har deltaget aktivt i arbejdet i OECD. Teksten til aftalen, som ændret ved ændringsprotokollen, er retsgrundlaget for gennemførelsen af den globale standard i forbindelserne mellem Unionen og Det Schweiziske Forbund.

               (3)

               Ændringsprotokollen bør derfor undertegnes på Unionens vegne med forbehold af dens senere indgåelse —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger med forbehold af indgåelse af nævnte ændringsprotokol (2).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne ændringsprotokollen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 26. maj 2015.

            På Rådets vegne

         F. MOGHERINI

            Formand

      (1)  EUT L 385 af 29.12.2004, s. 30.

      (2)  Teksten til ændringsprotokollen offentliggøres sammen med afgørelsen om dens indgåelse.


title: 2012/605/EU: Europa-Parlamentets afgørelse af 10. maj 2012 om afslutning af regnskaberne for fællesforetagendet Artemis for regnskabsåret 2010

text:
               17.10.2012

               DA

               Den Europæiske Unions Tidende

               L 286/312

         EUROPA-PARLAMENTETS AFGØRELSE
   af 10. maj 2012
   om afslutning af regnskaberne for fællesforetagendet Artemis for regnskabsåret 2010
   (2012/605/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet Artemis for regnskabsåret 2010,

               —

               der henviser til Revisionsrettens beretning om årsregnskabet for fællesforetagendet Artemis for regnskabsåret 2010, med fællesforetagendets svar (1),

               —

               der henviser til Rådets henstilling af 21. februar 2012 (06086/2012 — C7-0050/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

               —

               der henviser til Rådets forordning (EF) nr. 74/2008 af 20. december 2007 om oprettelse af fællesforetagendet Artemis til gennemførelse af det fælles teknologiinitiativ vedrørende indlejrede computersystemer (3), særlig artikel 11, stk. 4,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0109/2012),

               1.

               godkender afslutningen af regnskaberne for fællesforetagendet Artemis for regnskabsåret 2010;

               2.

               pålægger sin formand at sende denne afgørelse til den administrerende direktør for fællesforetagendet Artemis, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 368 af 16.12.2011, s. 1.

      (2)  EFT L 248 af 16.9.2002, s. 1.

      (3)  EUT L 30 af 4.2.2008, s. 52.

      (4)  EFT L 357 af 31.12.2002, s. 72.


title: 2014/835/EU: Rådets afgørelse af 27. november 2014 om indgåelse af aftalen mellem Den Europæiske Union og Republikken Island og Kongeriget Norge om procedurerne for overgivelse mellem Den Europæiske Unions medlemsstater og Island og Norge

text:
               28.11.2014

               DA

               Den Europæiske Unions Tidende

               L 343/1

         RÅDETS AFGØRELSE
   af 27. november 2014
   om indgåelse af aftalen mellem Den Europæiske Union og Republikken Island og Kongeriget Norge om procedurerne for overgivelse mellem Den Europæiske Unions medlemsstater og Island og Norge

      (2014/835/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 82, stk. 1, litra d), sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til Europa-Parlamentets godkendelse (1), og
   ud fra følgende betragtninger:

               (1)

               Rådet bemyndigede den 10. juli 2001 på grundlag af artikel 24 og 38 i traktaten om Den Europæiske Union formandskabet til bistået af Kommissionen at forhandle om aftaler med Norge og Island om retligt samarbejde i straffesager. Bemyndigelsen blev ændret ved Rådets afgørelse af 19. december 2002. Formandskabet forhandlede bistået af Kommissionen om en aftale om procedurerne for overgivelse mellem Den Europæiske Unions medlemsstater og Island og Norge.

               (2)

               I medfør af Rådets afgørelse 2006/697/EF af 27. juni 2006 (2) blev aftalen mellem Den Europæiske Union og Republikken Island og Kongeriget Norge om procedurerne for overgivelse mellem Den Europæiske Unions medlemsstater og Island og Norge (i det følgende benævnt »aftalen«) undertegnet den 28. juni 2006 med forbehold af indgåelse af aftalen.

               (3)

               Aftalen er endnu ikke indgået. Med Lissabontraktatens ikrafttræden den 1. december 2009 er de procedurer, som Unionen skal følge med henblik på at indgå aftalen, omfattet af artikel 218 i traktaten om Den Europæiske Unions funktionsmåde.

               (4)

               Denne aftale bør indgås.

               (5)

               I medfør af artikel 3 i protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet som bilag til traktaten om Den Europæiske Union og traktaten om Den Europæiske Unions funktionsmåde, har disse medlemsstater givet meddelelse om, at de ønsker at deltage i vedtagelsen og anvendelsen af denne afgørelse.

               (6)

               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, og som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Island og Kongeriget Norge om procedurerne for overgivelse mellem Den Europæiske Unions medlemsstater og Island og Norge (3) godkendes herved på Unionens vegne.
   Artikel 2
   Formanden for Rådet bemyndiges til at udpege den eller de personer, der er beføjet til på Unionens vegne at afgive den i aftalens artikel 38, stk. 1, nævnte meddelelse med bindende virkning for Unionen (4).
   Artikel 3
   Denne afgørelse træder i kraft på dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 27. november 2014.

            På Rådets vegne

         A. GIACOMELLI

            Formand

      (1)  EUT C 51 E af 22.2.2013, s. 170.

      (2)  Rådets afgørelse 2006/697/EF af 27. juni 2006 om undertegnelse af aftalen mellem Den Europæiske Union og Republikken Island og Kongeriget Norge om procedurerne for overgivelse mellem Den Europæiske Unions medlemsstater og Island og Norge (EUT L 292 af 21.10.2006, s. 1).

      (3)  EUT L 292 af 21.10.2006, s. 2.

      (4)  Aftalens ikrafttrædelsesdato offentliggøres i Den Europæiske Unions Tidende af Rådets Generalsekretariat.


title: 2014/315/Euratom: Rådets afgørelse af 22. oktober 2013 om godkendelse af Europa-Kommissionens indgåelse på Det Europæiske Atomenergifællesskabs vegne af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union

text:
               4.6.2014

               DA

               Den Europæiske Unions Tidende

               L 165/1

         RÅDETS AFGØRELSE
   af 22. oktober 2013
   om godkendelse af Europa-Kommissionens indgåelse på Det Europæiske Atomenergifællesskabs vegne af protokollen til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union

      (2014/315/Euratom)

   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til henstilling fra Europa-Kommissionen, og
   ud fra følgende betragtninger:

               (1)

               Den 24. september 2012 bemyndigede Rådet Kommissionen til at indlede forhandlinger med Montenegro med henblik på indgåelse af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union (»protokollen«).

               (2)

               Disse forhandlinger blev afsluttet med paraferingen af protokollen den 16. maj 2013.

               (3)

               Kommissionens indgåelse af protokollen bør godkendes for så vidt angår anliggender, der henhører under Det Europæiske Atomenergifællesskabs kompetence.

               (4)

               Undertegnelsen og indgåelsen af protokollen er omfattet af en særskilt procedure for så vidt angår anliggender, der henhører under Unionens og dens medlemsstaters kompetence —

         VEDTAGET DENNE AFGØRELSE:
   Eneste artikel
   Europa-Kommissionens indgåelse på Det Europæiske Atomenergifællesskabs vegne af en protokol til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Montenegro på den anden side for at tage hensyn til Republikken Kroatiens tiltrædelse af Den Europæiske Union godkendes herved.
   Teksten til protokollen er knyttet til afgørelse om undertegnelse.

      Udfærdiget i Luxembourg, den 22. oktober 2013.

            På Rådets vegne

         L. LINKEVIČIUS

            Formand


title: Europa-Parlamentets Præsidiums afgørelse af 23. marts 2011 om ændring af gennemførelsesbestemmelser til statutten for Europa-Parlamentets medlemmer

text:
               25.3.2011

               DA

               Den Europæiske Unions Tidende

               C 93/2

         EUROPA-PARLAMENTETS PRÆSIDIUMS AFGØRELSE
   af 23. marts 2011
   om ændring af gennemførelsesbestemmelser til statutten for Europa-Parlamentets medlemmer
   2011/C 93/03
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, især artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 8 og artikel 23 i Europa-Parlamentets forretningsorden,
   og ud fra følgende betragtninger:

               (1)

               Medlemmer og tidligere medlemmer, der modtager en overgangsgodtgørelse eller en pension, får godtgjort udgifter til lægebehandling afholdt af, bl.a., børn, over for hvem der består forsørgerpligt, indtil de fylder 21 år eller senest 25 år, hvis de er under skole- eller erhvervsuddannelse. For så vidt angår forsørgelsesberettigede børn, som lider af en alvorlig sygdom eller af invaliditet, og dette hindrer dem i selv at sørge for sit underhold, bør sådan godtgørelse kunne gives uden hensyn til børnenes alder.

               (2)

               Medlemmer kan få godtgjort udgifter til yderligere rejser, det vil sige rejser i forbindelse med udøvelsen af deres mandat uden for den medlemsstat, hvor de er valgt, hvis visse betingelser er opfyldt. Medlemmerne bør kunne kombinere en yderligere rejse med ikke-officielle biaktiviteter, hvis de rejse- og opholdsudgifter, der skal godtgøres, ikke stiger som følge heraf.

               (3)

               Hvis medlemmer deltager i en officiel aktivitet uden for Den Europæiske Unions område, modtager de i behørigt begrundede ekstraordinære tilfælde godtgørelse af rimelige udgifter til ophold under rejsen, med undtagelse af udgifter afholdt i den medlemsstat hvor medlemmet er valgt. Da disse udgifter indgår i rejseudgifterne i forbindelse med den officielle rejse, synes det dog ikke passende at fratrække dem i det beløb, der godtgøres for rimelige udgifter til ophold under rejsen.

               (4)

               Ved Den Europæiske Unions ændringsbudget nr. 1 for regnskabsåret 2010 (2) forhøjedes godtgørelsen af udgifter til medlemmernes personlige medarbejdere med 1 500 EUR for at tage hensyn til medlemmernes øgede arbejdsbyrde som følge af ikrafttrædelsen af Lissabon-traktaten. Gennemførelsesbestemmelserne til statutten for Europa-Parlamentets medlemmer (3) (»gennemførelsesbestemmelserne«) ændredes tilsvarende ved Præsidiets afgørelse af 11. og 23. november, 14. december 2009, 19. april 2010 og 5. juli 2010 (4). Af samme grund opførtes en ny forhøjelse på 1 500 EUR på Den Europæiske Unions almindelige budget for regnskabsåret 2011. Denne forhøjelse opførtes dog under reserverne ved Europa-Parlamentets beslutning af 20. oktober 2010 om Rådets holdning til forslaget til Den Europæiske Unions almindelige budget for regnskabsåret 2011 — alle sektioner (5). På mødet den 3. marts 2011 vedtog Budgetudvalget, at den anden forhøjelse skulle frigives fra reserverne. På mødet den 7. marts 2011 tog Præsidiet denne afgørelse til efterretning og godkendte forslaget om, at gennemførelsesbestemmelserne skulle ændres i overensstemmelse hermed. —

         VEDTAGET DENNE AFGØRELSE:
   Artikel 1
   Gennemførelsesbestemmelserne ændres som følger:

               1)

               Artikel 3, stk. 1, litra a), affattes således:

                           »a)

                           medlemmer og tidligere medlemmer, der modtager den i statuttens artikel 13 omhandlede overgangsgodtgørelse eller en pension i medfør af statuttens artikel 14 og 15, for så vidt angår deres egne udgifter og udgifter afholdt:

                                       i)

                                       af deres ægtefæller eller partnere i et fast ægteskabslignende forhold som defineret i artikel 58, stk. 2, og

                                       ii)

                                       af forsørgelsesberettigede børn, som defineret i artikel 58, stk. 3, indtil de fylder 21 år eller senest 25 år, hvis de er under fuldtids skole- eller erhvervsuddannelse, eller uden hensyn til barnets alder, hvis barnet lider af en alvorlig sygdom eller af invaliditet, og dette hindrer det i selv at sørge for sit underhold,

                                 når de pågældende ægtefæller, partnere i et fast ægteskabslignende forhold og forsørgelsesberettigede børn, ikke er berettigede til ydelser af samme art og størrelse som medlemmer og tidligere medlemmer i henhold til nogen anden lovmæssig eller administrativ bestemmelse«

               2)

               Artikel 14, litra a), affattes således:

                           »a)

                           i de i artikel 10, stk. 1, litra b), omhandlede tilfælde: en invitation til eller et program for den begivenhed, medlemmet har deltaget i, eller andre bilag, der dokumenterer, at rejsen er foretaget i forbindelse med udøvelsen af medlemmets mandat, eller, i det i artikel 22, stk. 2a, omhandlede tilfælde, en erklæring fra medlemmet om, at rejsen er foretaget som led i udøvelsen af den pågældendes mandat«

               3)

               Artikel 22 ændres som følger:

                           a)

                           stk. 2b affattes således:
                           »2b.   Anmodninger om godtgørelse for rejser foretaget med henblik på at deltage i en aktivitet efter indbydelse fra et medlem eller en af Europa-Parlamentets politiske grupper skal endvidere være ledsaget af andre bilag, der godtgør, at rejsen er foretaget i forbindelse med udøvelsen af mandatet.«

                           b)

                           følgende stykker indsættes:
                           »2d.   Medlemmerne kan kombinere en yderligere rejse med ikke-officielle biaktiviteter, hvis de rejse- og opholdsudgifter, der skal godtgøres, ikke stiger som følge heraf.
                           2e.   Aktiviteterne i forbindelse med en yderligere rejse må ikke give adgang til en anden form for offentlig eller privat godtgørelse af de afholdte rejseudgifter.«

               4)

               Artikel 24, stk. 3, litra c), affattes således:

                           »c)

                           i behørigt begrundede ekstraordinære tilfælde godtgørelse af rimelige udgifter til dagpenge under rejsen.«

               5)

               Artikel 33, stk. 4, affattes således:
               »4.   Den maksimale månedlige godtgørelse af udgifter til alle de i artikel 34 omhandlede personlige medarbejdere udgør 18 189 EUR. Med virkning fra den 1. maj 2010 udgør dette beløb 19 689 EUR. Med virkning fra den 1. juli 2010 udgør dette beløb 19 709 EUR. Med virkning fra den 1. januar 2011 udgør dette beløb 21 209 EUR.«

         Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Denne afgørelse finder anvendelse fra samme dato med undtagelse af artikel 1, nr. 5, der finder anvendelse fra den 14. juli 2009.

      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).

      (2)  EUT L 183 af 16.7.2010, s. 1.

      (3)  Europa-Parlamentets præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).

      (4)  EUT C 180 af 6.7.2010, s. 1.

      (5)  Vedtagne tekster, P7_TA(2010)0372.


title: Rådets afgørelse (Euratom) 2015/2228 af 10. november 2015 om godkendelse af Kommissionens indgåelse af ændringerne af protokol 1 og 2 til overenskomsten mellem Den Franske Republik, Det Europæiske Atomenergifællesskab og Den Internationale Atomenergiorganisation om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien

text:
               3.12.2015

               DA

               Den Europæiske Unions Tidende

               L 317/11

         RÅDETS AFGØRELSE (Euratom) 2015/2228
   af 10. november 2015
   om godkendelse af Kommissionens indgåelse af ændringerne af protokol 1 og 2 til overenskomsten mellem Den Franske Republik, Det Europæiske Atomenergifællesskab og Den Internationale Atomenergiorganisation om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
   under henvisning til henstiling fra Europa-Kommissionen, og
   ud fra følgende betragtninger:

               (1)

               Kommissionen har i overensstemmelse med de direktiver, som Rådet vedtog ved Rådets afgørelse af 22. april 2013, forhandlet ændringer af protokol 1 og 2 til overenskomsten mellem Den Franske Republik, Det Europæiske Atomenergifællesskab og Den Internationale Atomenergiorganisation om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien (»ændringerne til protokol 1 og 2«).

               (2)

               Europa-Kommissionen indgåelse af ændringerne af protokol 1 og 2 bør godkendes —

         VEDTAGET DENNE AFGØRELSE:
   Artikel 1
   Europa-Kommissionens indgåelse af ændringerne af protokol 1 og 2 til overenskomsten mellem Den Franske Republik, Det Europæiske Atomenergifællesskab og Den Internationale Atomenergiorganisation om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien godkendes herved.
   Teksten til ændringerne af protokol 1 og 2 er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 10. november 2015.

            På Rådets vegne

         P. GRAMEGNA

            Formand

      BILAG

                  I.

                  Artikel I i protokol 1 til overenskomsten mellem Den Franske Republik, Det Europæiske Atomenergifællesskab og Den Internationale Atomenergiorganisation om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien (»kontroloverenskomsten«) affattes således:

                              »I.

                                          (A)

                                          Så længe

                                                      (1)

                                                      de i protokol I omhandlede områder, der henhører under Frankrig, ikke i forbindelse med fredelig nuklear virksomhed har nukleare materialer i mængder, der overstiger de grænser, der er fastsat for den pågældende type materialer i artikel 35 i overenskomsten mellem Frankrig, Fællesskabet og organisationen om gennemførelse af kontrolforanstaltninger inden for rammerne af traktaten om forbud mod kernevåben i Latinamerika og Vestindien (herefter benævnt »overenskomsten«), eller

                                                      (2)

                                                      der ikke er truffet afgørelse om eller givet tilladelse til bygning af et anlæg i den betydning, der er anført i definitionerne, i de i protokol I omhandlede områder, der henhører under Frankrig,
                                                      finder bestemmelserne i overenskomstens del II ikke anvendelse, med undtagelse af artikel 31-37, 39, 47, 48, 58, 60, 66, 67, 69, 71-75, 81, 83-89, 93 og 94.

                                          (B)

                                          De oplysninger, der skal gives i henhold til overenskomstens artikel 32, litra a) og b), kan samles og fremlægges i en årsrapport; der forelægges i givet fald ligeledes en årsrapport vedrørende indførsel og udførsel af de i artikel 32, litra c), omhandlede nukleare materialer.

                                          (C)

                                          For at de i overenskomstens artikel 37 fastsatte subsidiære ordninger kan indgås i tide, skal Fællesskabet:

                                                      (1)

                                                      give organisationen en forhåndsmeddelelse tilstrækkeligt tidligt, før de nukleare materialer i fredelig nuklear virksomhed, der udøves på de i protokol I omhandlede franske områder, forekommer i mængder, der overstiger de grænser, der er omhandlet i stk. A, eller

                                                      (2)

                                                      underrette organisationen, straks der er truffet afgørelse om eller givet tilladelse til at bygge et anlæg i de i protokol I omhandlede franske områder,
                                                      alt efter hvilken situation der indtræder først. Frankrig, Fællesskabet og organisationen bliver i så fald enige om de nærmere vilkår for samarbejdet med henblik på gennemførelsen af de i denne overenskomst fastsatte kontrolforanstaltninger.«

                  II.

                  Artikel I i protokol 2 til kontroloverenskomsten affattes således:

                              »I.

                              Når Fællesskabet i overensstemmelse med artikel I, stk. C, i protokol 1 til denne overenskomst meddeler organisationen, at nukleare materialer i fredelig nuklear virksomhed, der udøves i de i protokol I omhandlede franske områder, forekommer i mængder, der overstiger de grænser, der er nævnt i artikel I, stk. A, nr. 1), i protokol 1 til denne overenskomst, eller at der er truffet afgørelse om eller givet tilladelse til bygning af et anlæg i den betydning, der er anført i definitionerne, i de i protokol I omhandlede franske områder, jf. artikel I, stk. A, nr. 2), i protokol 1 til denne overenskomst, alt efter hvilken af disse to situationer, der indtræder først, indgås der mellem Frankrig, Fællesskabet og organisationen en protokol, der fastsætter de nærmere vilkår for samarbejdet med henblik på gennemførelsen af de i overenskomsten fastsatte kontrolforanstaltninger. Disse nærmere vilkår præciserer visse bestemmelser i overenskomsten og fastsætter særligt, på hvilke vilkår og med hvilke midler det ovennævnte samarbejde iværksættes for at undgå dobbeltarbejde i forbindelse med kontrolforanstaltningerne. Disse nærmere vilkår baseres i videst muligt omfang på de vilkår, der i forvejen er gældende i henhold til protokoller og subsidiære ordninger til andre overenskomster om kontrolforanstaltninger mellem Fællesskabets medlemsstater, Fællesskabet og organisationen, herunder de tilhørende særlige ordninger, der er vedtaget af Fællesskabet og organisationen.«


Avis juridique important

|

31999D0207

1999/207/EF: Rådets afgørelse af 9. marts 1999 om reform af Det Stående Udvalg for Beskæftigelse og om ophævelse af afgørelse 70/532/EØF

EF-Tidende nr. L 072 af 18/03/1999 s. 0033 - 0035

RÅDETS AFGØRELSE af 9. marts 1999 om reform af Det Stående Udvalg for Beskæftigelse og om ophævelse af afgørelse 70/532/EØF (1999/207/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 145, ogud fra følgende betragtninger:(1) Rådet bekræftede i resolution af 15. december 1997 om retningslinjerne for beskæftigelsen i 1998 (1) samt i resolution af 22. februar 1999 om retningslinjerne for beskæftigelsen i 1999 (2), at arbejdsmarkedets parter på alle niveauer skal knyttes til alle etaper af den koordinerede beskæftigelsesstrategi og således yde et væsentligt bidrag til iværksættelsen af retningslinjerne, og at dette bidrag skal evalueres med jævne mellemrum;(2) arbejdsmarkedets parters bidrag til den samordnede beskæftigelsesstrategi bør tages i betragtning både i selve beskæftigelsesretningslinjerne, og når det undersøges, om de er i overensstemmelse med de overordnede retningslinjer for de økonomiske politikker, med henblik på at skabe større synergi og integrere målet om et højt beskæftigelsesniveau i udformningen og gennemførelsen af Fællesskabets politikker;(3) Europa-Parlamentet krævede i beslutning af 18. juli 1997 om Kommissionens meddelelse om udviklingen af den sociale dialog på fællesskabsplan (3), at der snarest gennemføres en reform af Det Stående Udvalg for Beskæftigelse og skabes samordningsmekanismer mellem dette udvalg og Beskæftigelses- og Arbejdsmarkedsudvalget; Europa-Parlamentet glædede sig i beslutning af 18. november 1998 over initiativerne med henblik på reformen af Det Stående Udvalg for Beskæftigelse;(4) Det Økonomiske og Sociale Udvalg erklærede i udtalelse af 29. januar 1997 (4) om Kommissionens meddelelse, at der burde tillægges Det Stående Udvalg for Beskæftigelse større betydning;(5) Kommissionen fandt i meddelelse af 20. maj 1998 om tilpasning og fremme af den sociale dialog på fællesskabsplan, at den ændrede kontekst for den sociale dialog på fællesskabsplan og optagelsen af et nyt afsnit om beskæftigelse i Amsterdam-traktaten gør det hensigtsmæssigt at gennemføre en reform af Det Stående Udvalg for Beskæftigelse;(6) det forekommer hensigtsmæssigt at bevare strukturen for Det Stående Udvalg for Beskæftigelse, men samtidig foretage de nødvendige ændringer for at forbedre dets funktion; det forekommer ønskeligt at konsolidere denne reform gennem en ny afgørelse, der erstatter afgørelse 70/532/EØF af 14. december 1970 om nedsættelse af et stående udvalg for beskæftigelse inden for De Europæiske Fællesskaber (5).(7) det er ønskeligt, at arbejdsmarkedets parters delegationer dækker erhvervslivet som helhed, men for at udvalgets arbejde kan foregå på en effektiv og ordentlig måde, bør antallet af repræsentanter skæres ned; arbejdsmarkedets parters respektive repræsentation bør derfor koordineres på passende vis;(8) arbejdsmarkedets parter spiller også på nationalt plan en vigtig rolle for iværksættelsen i medlemsstaterne af den samordnede beskæftigelsesstrategi; de kan på passende vis inddrages i udførelsen af udvalgets opgaver;(9) udvalget kan finde det hensigtsmæssigt at træde sammen med begrænset deltagerantal i overensstemmelse med denne afgørelse og med bestemmelserne i dets forretningsorden;(10) i artikel 1, stk. 3, i Rådets afgørelse 97/16/EF af 20. december 1996 om nedsættelse af Beskæftigelses- og Arbejdsmarkedsudvalget (6) er det fastlagt, at dette udvalg skal opretholde passende forbindelser med Det Stående Udvalg for Beskæftigelse -TRUFFET FØLGENDE AFGØRELSE:Artikel 1 Følgende bestemmelser gælder for reformen af Det Stående Udvalg for Beskæftigelse, i det følgende benævnt »udvalget«.Artikel 2 1. I overensstemmelse med traktaten og de beføjelser, der er tillagt Fællesskabernes institutioner og organer, har udvalget til opgave vedvarende at sikre dialogen, samspillet og konsultationen mellem Rådet, Kommissionen og arbejdsmarkedets parter med henblik på at muliggøre sidstnævntes bidrag til den samordnede beskæftigelsesstrategi og at lette medlemsstaternes samordning af deres politik på dette område under hensyn til Fællesskabets økonomiske og sociale mål, som de kommer til udtryk i såvel beskæftigelsesretningslinjerne som de overordnede retningslinjer for de økonomiske politikker.2. Rådets medlemmer eller deres repræsentanter, Kommissionen og repræsentanter for arbejdsmarkedets parter på europæisk plan deltager i udvalgets arbejde.3. Arbejdsmarkedets parter har højst 20 repræsentanter fordelt på to lige store delegationer, der består af henholdsvis 10 repræsentanter for arbejdstagerne og 10 repræsentanter for arbejdsgiverne.Arbejdsmarkedets parters delegationer dækker hele økonomien og omfatter europæiske organisationer, som repræsenterer enten generelle interesser eller de mere specifikke interesser, som ledende personale samt små og mellemstore virksomheder har.Med henblik herpå sammensættes hver delegation af repræsentanter for de arbejdsmarkedsorganisationer, som Kommissionen hører i henhold til traktatens bestemmelser om socialpolitikken, og som indgår i en af følgende kategorier:- generelle tværfaglige organisationer- tværfaglige organisationer, som repræsenterer visse kategorier af arbejdstagere eller virksomheder, og- sektororganisationer, som repræsenterer landbrug og handel.Den praktiske koordinering foretages af Den Europæiske Faglige Samarbejdsorganisation (EFS) for arbejdstagerens delegation og af Sammenslutningen af Industri- og Arbejdsgiverorganisationer i Europa (UNICE) for arbejdsgivernes delegation.4. Kommissionen meddeler med jævne mellemrum udvalgets formand listen over de organisationer, der er omhandlet i stk. 3. Kommissionen tager hensyn til eventuelle ændringer i den måde, hvorpå arbejdsmarkedets parter er repræsenteret på europæisk plan.5. Udvalget kan, hvis det skønner det hensigtsmæssigt træde sammen med begrænset deltagerantal i henhold til forretningsordenen, jf. artikel 6. I dette tilfælde kan Rådet lade sig repræsentere ved formandskabet.Artikel 3 1. Udvalget holder møde mindst to gange om året.2. Udvalget har som formand en repræsentant for den medlemsstat, der varetager formandskabet for Rådet.3. For at sikre, at udvalget varetager de opgaver, der er nævnt i artikel 2, stk. 1, på de bedste vilkår, sørger formandskabet for Rådet for, at dialog, samordning og konsultation i udvalget finder sted i rette tid.4. Hver af de to arbejdsmarkedsdelegationer meddeler i forvejen udvalgets formand navnet på den talsmand, der skal forelægge deres delegations holdning.5. Afhængigt af, hvilke emner der er sat på dagsordenen, kan formanden i samråd med Kommissionen og arbejdsmarkedets parter indbyde yderligere repræsentanter for andre sektororganisationer end dem, der er omhandlet i artikel 2, stk. 3, til at deltage i møderne for at give udtryk for deres synspunkter.Artikel 4 1. De emner, som skal drøftes i udvalget, sættes på dagsordenen efter anmodning fra en af de i artikel 2, stk. 2, nævnte parter.De dokumenter eller forslag, som skal forelægges til drøftelse, tilstilles formanden, der underretter parterne herom; parterne kan skriftligt fremsætte deres bemærkninger hertil.2. Formanden forbereder møderne i tæt kontakt med Kommissionen og de arbejdsmarkedsorganisationer, som deltager i udvalgets arbejde. Formanden indkalder til forberedende møder og plenarmøder og fastsætter den foreløbige dagsorden for disse møder under hensyntagen til de meddelelser, der er forelagt i henhold til stk. 1.Artikel 5 1. Formanden drager konklusioner af udvalgets møder og udarbejder mødereferater.2. Kommissionen udarbejder og indsamler de oplysninger, der gør det muligt for udvalget at varetage sin opgave.3. De udvalgsmedlemmer, der repræsenterer arbejdsmarkedsorganisationerne som omhandlet i artikel 2, stk. 3, modtager rejsedagpenge i overensstemmelse med de bestemmelser, som Rådet har fastsat herfor.Artikel 6 Udvalget fastsætter sin forretningsorden efter fælles aftale. Forretningsordenen indeholder især bestemmelser om, hvordan udvalget skal fungere i praksis, om forberedelsen af møderne og om de kontakter, der skal skabes til andre relevante organer, især Beskæftigelses- og Arbejdsmarkedsudvalget.Artikel 7 Senest den 9. marts 2002 tages denne afgørelse op til fornyet undersøgelse og ændres i givet fald i lyset af de indhøstede erfaringer.Artikel 8 Rådets afgørelse 70/532/EØF ophæves.Udfærdiget i Bruxelles, den 9. marts 1999.På Rådets vegneW. RIESTERFormand(1) EFT C 30 af 28. 1. 1998, s. 1.(2) EFT C 69 af 12. 3. 1999, s. 2.(3) EFT C 286 af 22. 9. 1997, s. 338.(4) EFT C 89 af 19. 3. 1997, s. 27.(5) EFT L 273 af 17. 12. 1970, s. 25, specialudgave 1970 (III), s. 764. Afgørelsen er ændret ved afgørelse 75/62/EØF (EFT L 21 af 28. 1. 1975, s. 17).(6) EFT L 6 af 10. 1. 1997, s. 32.


title: Europa-Parlamentet Præsidiets afgørelse af 13. december 2010 om ændring af gennemførelsesbestemmelserne til statutten for Europa-Parlamentets medlemmer

text:
               15.12.2010

               DA

               Den Europæiske Unions Tidende

               C 340/6

         EUROPA-PARLAMENTET PRÆSIDIETS AFGØRELSE
   af 13. december 2010
   om ændring af gennemførelsesbestemmelserne til statutten for Europa-Parlamentets medlemmer
   2010/C 340/06
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, særlig artikel 223, stk. 2,
   under henvisning til statutten for Europa-Parlamentets medlemmer (1) (herefter »statutten«),
   under henvisning til artikel 8 og 23 i Europa-Parlamentets forretningsorden, og
   ud fra følgende betragtninger:

               (1)

               Ved Europa-Parlamentets præsidiums afgørelse af 11. og 23. november 2009, 14. december 2009, 19. april 2010 og 5. juli 2010 (2) blev gennemførelsesbestemmelserne til statutten for Europa-Parlamentets medlemmer (3) (herefter »gennemførelsesbestemmelserne«) ændret, bl.a. for at gøre det muligt for medlemmerne at give afkald på retten til godtgørelse af udgifter til lægebehandling. For at sikre ordningens stabilitet er det hensigtsmæssigt, at en beslutning om at give afkald på denne ret eller om at tilbagekalde en sådan beslutning gælder i mindst 12 måneder. I lighed med den tidligere ændring af artikel 3 i gennemførelsesbestemmelserne, hvor stk. 4 og 5 blev tilføjet, bør ændringen af disse bestemmelser ved nærværende afgørelse finde anvendelse fra den 7. juli 2010.

               (2)

               I henhold til regulativet om omkostningsgodtgørelser og andre godtgørelser til Europa-Parlamentets medlemmer (herefter »omkostningsregulativet«) havde udvalgsformænd og underudvalgsformænd ret til en årligt tilpasset godtgørelse til dækning af omkostninger i forbindelse med rejser, som de havde foretaget for at deltage i konferencer eller arrangementer med en parlamentarisk dimension og af europæisk karakter, når emnet for konferencen eller arrangement henhørte under sagsområdet for den pågældende formands udvalg eller underudvalg. I første halvdel af 2009 var denne godtgørelse på 4 148 EUR. Denne ordning fortsatte efter gennemførelsesbestemmelserne. På grund af en beklagelig skrivefejl blev beløbet imidlertid angivet som 4 000 EUR. Med virkning fra den 1. januar 2010 bør denne fejl rettes.

               (3)

               I henhold til artikel 23 i gennemførelsesbestemmelserne har medlemmerne ret til godtgørelse af udgifter til rejser i den medlemsstat, hvor de er valgt. For rejser med fly, tog eller skib er der fastsat en øvre grænse på 24 rejser tur-retur; for rejser i bil afhænger den maksimale samlede strækning af den pågældende medlemsstats størrelse. For at give medlemmerne større fleksibilitet bør det være muligt for medlemmer, der har opbrugt godtgørelsen for rejser med fly, tog eller skib, at få konverteret en del af godtgørelsen for rejser i bil til godtgørelse for rejser med fly, tog eller skib med en sats, hvorved en rejse med fly, tog eller skib modsvarer 2 % af det maksimale antal kilometer, der er fastsat for den medlemsstat, hvor det pågældende medlem er valgt. Det samme gælder tilsvarende for medlemmer, der har opbrugt deres godtgørelse til rejser i bil. Denne ændring bør finde anvendelse fra den 1. januar 2011.

               (4)

               For at sikre forsvarlig økonomisk forvaltning er det passende, at ansøgninger om udbetaling af den pension, som medlemmer har ret til, indgives inden for en frist på seks måneder efter opnåelse af pensionsret, undtagen i tilfælde af force majeure. Hvis denne frist ikke overholdes, udbetales den pågældendes pension fra den første dag i den måned, hvor ansøgningen blev modtaget.

               (5)

               Det er påkrævet at ændre den bestemmelse i gennemførelsesbestemmelserne, der vedrører bankoverførsler, for at bringe den på linje med Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked (4).

               (6)

               Når tidligere medlemmer, der har modtaget invalidepension i henhold til omkostningsregulativet, afgår ved døden, bør de forsørgelsesberettigede efterladte have ret til at modtage efterladtepension på de samme vilkår som dem, der gjaldt før statuttens ikrafttræden —

         VEDTAGET DENNE AFGØRELSE:
   Artikel 1
   I gennemførelsesbestemmelserne foretages følgende ændringer:

               1)

               Artikel 3, stk. 4 og 5, affattes således:
               »4.   Medlemmer og tidligere medlemmer, der modtager den i statuttens artikel 13 omhandlede overgangsgodtgørelse eller en pension i medfør af statuttens artikel 14 og 15, kan give afkald på retten til godtgørelse af udgifter til lægebehandling som omhandlet i stk. 1 med virkning fra den første dag i den måned, der følger efter datoen for indgivelsen af anmodningen. I så fald har de ret til godtgørelse af to tredjedele af sygeforsikringsbidraget, forudsat at det samlede godtgjorte beløb ikke overstiger 400 EUR om måneden.
               5.   Ethvert medlem eller tidligere medlem, der i medfør af stk. 4 giver afkald på retten til godtgørelse af udgifter til lægebehandling, kan først få adgang igen til ordningen med ret til godtgørelse af udgifter til lægebehandling, jf. stk. 1, når der er gået tolv måneder fra den dato, hvor afkaldet fik virkning. Andre efterfølgende ændringer kan ligeledes først foretages efter et tidsrum af mindst tolv måneder, uanset om det drejer sig om atter at få adgang til ordningen med ret til godtgørelse af lægeudgifter, jf. stk. 1, eller om at give afkald på denne ret.«

               2)

               Artikel 22, stk. 3, første afsnit, affattes således:
               »3.   Det maksimale årlige beløb til godtgørelse af faktisk afholdte rejseudgifter i forbindelse med rejser foretaget af udvalgs- og underudvalgsformændene for at deltage i konferencer eller arrangementer vedrørende et emne af europæisk karakter, der henhører under deres udvalgs eller underudvalgs sagsområde, og som har en parlamentarisk dimension, er 4 148 EUR. Deltagelsen kræver forudgående tilladelse fra Parlamentets formand, efter at det er blevet kontrolleret, at der er midler til rådighed inden for rammerne af det ovennævnte maksimale beløb.«

               3)

               Som artikel 23, stk. 1a, indsættes:
               »1a.   Efter skriftlig anmodning kan et medlem, der har opbrugt sin godtgørelse for rejser med fly, tog eller skib som omhandlet i stk. 1, litra a), få konverteret sin godtgørelse for rejser i bil som omhandlet i stk. 1, litra b), til godtgørelse for rejser med fly, tog eller skib med en sats, hvorved en enkeltrejse med fly, tog eller skib modsvarer 2 % af det maksimale antal kilometer, der er fastsat for den medlemsstat, hvor det pågældende medlem er valgt.
               Det samme gælder tilsvarende for medlemmer, der har opbrugt deres godtgørelse for rejser i bil.«

               4)

               I artikel 49, stk. 1, tilføjes:
               »Tidligere medlemmer eller deres retlige repræsentanter indgiver deres ansøgning om udbetaling af alderspension inden for en frist på seks måneder efter opnåelse af pensionsret, undtagen i tilfælde af force majeure. Hvis denne frist ikke overholdes, udbetales den pågældendes alderspension fra den første dag i den måned, hvor ansøgningen blev modtaget.«

               5)

               Artikel 63, stk. 1, affattes således:
               »1.   Betalinger i henhold til disse gennemførelsesbestemmelser sker ved bankoverførsel i overensstemmelse med bestemmelserne i Europa-Parlamentets og Rådets direktiv 2007/64/EF af 13. november 2007 om betalingstjenester i det indre marked (5). Parlamentet afholder de udgifter, der påhviler betaleren. Alle andre udgifter afholdes af modtageren.

               6)

               I artikel 75, stk. 1, tilføjes:
               »Afgår et tidligere medlem, der modtager invalidepension, ved døden efter den 14. juli 2009, udbetales der efterladtepension til den pågældendes ægtefælle, partner i et fast ægteskabslignende forhold eller børn, overfor hvem der består forsørgelsespligt, i overensstemmelse med bilag I til omkostningsregulativet.«

               7)

               Som artikel 82 indsættes:
               »Artikel 82
               Overgangsbestemmelser for afkald på godtgørelse af udgifter til lægebehandling
               Medlemmer, der i henhold til artikel 3, stk. 4, giver afkald på retten til godtgørelse af udgifter til lægebehandling senest 15. marts 2011, får, på de betingelser, der er fastsat i nævnte stk. 4, godtgjort sygeforsikringsbidraget med tilbagevirkende kraft fra den 14. juli 2009 eller fra den første måned efter tidspunktet for den seneste godtgørelse af udgifter til lægebehandling i henhold til artikel 3, stk. 1.«

         Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Denne afgørelse finder anvendelse fra den samme dag med undtagelse af følgende bestemmelser:

               a)

               artikel 1, nr. 1, som finder anvendelse fra den 7. juli 2010

               b)

               artikel 1, nr. 2 og 3, som finder anvendelse fra den 1. januar 2010

               c)

               artikel 1, nr. 3, som finder anvendelse fra den 1. januar 2011.

      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).

      (2)  EUT C 180 af 6.7.2010, s. 1.

      (3)  Præsidiets afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).

      (4)  EUT L 319 af 5.12.2007, s. 1.

      (5)  EUT L 319 af 5.12.2007, s. 1.«


title: 2010/11/: Kommissionens afgørelse af 7. januar 2010 om sikkerhedskrav, der i henhold til Europa-Parlamentets og Rådets direktiv 2001/95/EF skal opfyldes af de europæiske standarder for børnesikring, som forbrugerne selv har anbragt på vinduer og altandøre (meddelt under nummer K(2009) 10298) (EØS-relevant tekst)

text:
               8.1.2010

               DA

               Den Europæiske Unions Tidende

               L 4/91

         KOMMISSIONENS AFGØRELSE
   af 7. januar 2010
   om sikkerhedskrav, der i henhold til Europa-Parlamentets og Rådets direktiv 2001/95/EF skal opfyldes af de europæiske standarder for børnesikring, som forbrugerne selv har anbragt på vinduer og altandøre
   (meddelt under nummer K(2009) 10298)
   (EØS-relevant tekst)
   (2010/11/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 1, litra a), og
   ud fra følgende betragtninger:

               (1)

               Det er i direktiv 2001/95/EF fastsat, at europæiske standardiseringsorganer fastlægger europæiske standarder. Disse standarder bør sikre, at produkter opfylder direktivets almindelige sikkerhedskrav.

               (2)

               I henhold til direktiv 2001/95/EF formodes et produkt at være sikkert med hensyn til de risici og risikokategorier, der er omfattet af nationale standarder, når det er i overensstemmelse med ikke-bindende nationale standarder, der gennemfører europæiske standarder.

               (3)

               Fald fra højde, f.eks. fra vinduer eller altaner, er en af de hyppigste dødsårsager eller årsag til varige hjerne- eller knogleskader hos børn under 5 år. Sådanne fald udgør et stort problem i byområder med en stærk koncentration af lejlighedskomplekser med mange etager og topper om foråret og sommeren, når vinduerne er åbne i længere perioder. I området Île-de-France blev der mellem maj og september 2005 registreret 67 faldulykker hos børn, hvilket var næsten 14 tilfælde pr. måned. I Danmark og Sverige registreres der mellem 20 og 60 tilfælde hvert år. I årene mellem 1996 og 2003 var antallet af fald, der involverer børn, i gennemsnit på 79 om året i Grækenland, 130 om året i Nederlandene og 25 om året i Det Forenede Kongerige.

               (4)

               For at nedbringe antallet af faldulykker er der krav til vinduernes størrelse, eksistensen af et gelænder eller en afskærmning og til, hvorledes sådanne anordninger skal være udformet. Disse krav er imidlertid normalt fastsat i nationale byggelove, som varierer fra medlemsstat til medlemsstat.

               (5)

               På markedet findes der også produkter, der er udformet til at begrænse eller spærre vinduers eller altandøres åbning. Sådanne produkter anbringes af forbrugeren selv direkte på vinduet eller altandøren.

               (6)

               Der findes ingen europæiske sikkerhedsstandarder for disse produkter. I øjeblikket findes de vigtigste referencer for erhvervsdrivende og markedsovervågningsmyndigheder i en række nationale og internationale standarder og testmetoder.

               (7)

               Mellem 2005 og 2007 udførte Danmark, Norge og Østrig i fællesskab et projekt med henblik på at evaluere sikkerheden af børnesikring, som forbrugerne selv har anbragt på vinduer og altandøre, og som findes på markedet, og vurdere, om de gældende nationale og internationale testmetoder er egnede. Dertil kommer, at deltagerne tog højde for de krav, som ANEC (2) havde udarbejdet i en undersøgelse om børnesikring, der blev offentliggjort i 2004 (3), og for en række krav fra standarden EN-71-1 om sikkerhedskrav til legetøj.

               (8)

               Det fremgår af projektresultaterne, at en række sikringsanordninger, der blev afprøvet, kunne deaktiveres af børn til trods for påstanden om, at de var børnesikrede; andre modeller brød sammen, gik i stykker eller holdt ikke til ældningsprøven, og alle modeller manglede nogle af de påkrævede grundlæggende instrukser.

               (9)

               Det er derfor nødvendigt at fastsætte særlige krav i henhold til artikel 4, stk. 1, litra a), i direktiv 2001/95/EF og ud fra disse krav anmode om en efterfølgende udarbejdelse af europæiske sikkerhedskrav for at sikre, at disse anordninger er børnesikrede, bevarer deres konstruktionsmæssige integritet under hele deres forventede levetid, modstår ældning og vejrforhold samt indeholder klare instrukser og oplysninger til brugerne. Disse standarder bør udarbejdes i henhold til Europa-Parlamentets og Rådets direktiv 98/34/EF af 22 juni 1998 om en informationsprocedure med hensyn til tekniske standarder og forskrifter og bestemmelser om informationssamfundstjenester (4). Referencen til den vedtagne standard bør offentliggøres i Den Europæiske Unions Tidende i overensstemmelse med artikel 4, stk. 2, i direktiv 2001/95/EF.

               (10)

               De sikringsanordninger, der er omfattet af denne afgørelse, bør kun være de sikringer, som forbrugerne selv har anbragt på vinduer og altandøre. Sikringer, der er integreret i vinduesrammen/karmen eller i rammen/karmen til altandøren, er omfattet af de tekniske specifikationer i Rådets direktiv 89/106/EF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (5).

               (11)

               Når de relevante standarder foreligger, og forudsat at Kommissionen beslutter at offentliggøre referencen i Den Europæiske Unions Tidende i henhold til proceduren i artikel 4, stk. 2, i direktiv 2001/95/EF, bør børnesikring, som forbrugerne selv har anbragt på vinduer og altandøre, formodes at opfylde det almindelige sikkerhedskrav i direktiv 2001/95/EF for så vidt angår de sikkerhedskrav, der er omfattet af den pågældende standard.

               (12)

               Foranstaltningerne i denne afgørelse er i overensstemmelse med udtalelse fra det udvalg, der er nedsat i henhold til artikel 15 i direktiv 2001/95/EF —

         VEDTAGET FØLGENDE AFGØRELSE:
   Artikel 1
   Definitioner
   I denne afgørelse forstås ved:
   —   »sikring, som forbrugerne selv har anbragt«: enhver anordning, som enten begrænser åbningen af et vindue eller en altandør til en vis position eller spærrer åbningen af samme. Anordningen er udformet således, at den kan anbringes efterfølgende af forbrugeren på vinduer og altandøre
   —   »børnesikret«: at anordningen ikke kan deaktiveres af et barn på under 51 måneder.
   Artikel 2
   Krav
   De særlige sikkerhedskrav til børnesikring, som forbrugerne selv har anbragt på vinduer og altandøre, og som de europæiske standarder skal indeholde i henhold til artikel 4 i direktiv 2001/95/EF, fastsættes i bilaget til denne afgørelse.
   Artikel 3
   Offentliggørelse
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 7. januar 2010.

            På Kommissionens vegne

         José Manuel BARROSO

            Formand

      (1)  EFT L 11 af 15.1.2002, s. 4.

      (2)  ANEC- The European consumer voice in standardisation. http://www.anec.org/anec.asp

      (3)  http://www.anec.org/attachments/r&t005-04.pdf

      (4)  EFT L 204 af 21.7.1998, s. 37.

      (5)  EFT L 40 af 11.2.1989, s. 12.

      BILAG

         Særlige sikkerhedskrav og testmetoder til børnesikring, som forbrugerne selv har anbragt på vinduer og altandøre

         Fysiske og kemiske egenskaber

      Sikringsanordninger til vinduer og altandøre skal fremstilles således, at de kan modstå slitage i form af gentagen åbnen og lukken med og uden belastning samt ældning og eksponering for alle vejrforhold, f.eks. solskin, regn, sne, is, fugt, høje og lave temperaturer og vind og stadig bevare deres børnesikringsfunktion.
      Anordningerne skal kunne modstå utilsigtede indvirkninger under hele deres levetid uden at gå i stykker.
      For at opfylde deres bestemmelse skal anordningen kunne begrænse åbningen mellem rammen og karmen til en maksimal afstand, der effektivt kan forhindre et lille barn i at komme igennem, især under hensyntagen til de udviklingsmæssige evner og antropometriske mål, der gør sig gældende for børn i forskellige aldre.

         Små dele

      For at undgå risikoen for kvælning skal løse små dele eller dele, der kan tages af, være af en sådan størrelse, at de ikke kan sluges og/eller inhaleres.

         Skarpe kanter og udragende dele

      For at undgå, at der stikkes, flænges, skæres eller klippes hul i huden eller opstår anden fysisk skade, skal de tilgængelige kanter være afrundet eller affaset, og der må ikke være spidser eller fremspringende overflader.

         Fingre, der kommer i klemme

      Anordningerne må ikke have åbninger, der er tilgængelige under hensyntagen til børns antropometriske mål og deres evner på forskellige alderstrin.

         Testning

      Ældning som følge af ultraviolet stråling og øgede temperaturer, slitage, mekaniske stabilitet og børnesikringsfunktionen skal undersøges ved særlige testmetoder. Produkter med fleksible dele, som f.eks. kæder, wirer og reb, skal også afprøves gennem påvirkning ved slag. Anordningerne må ikke gå i stykker og skal være fuldt funktionsdygtige efter afprøvningen.
      Testmetoderne skal tilpasses efter behov og har til formål at afprøve, hvordan sikringsanordninger til alle vinduestyper (f.eks. franske døre eller sidehængte vinduer, hejsevinduer og skydevinduer) fungerer.
      De kræfter, der anvendes under testen, skal anbringes i de mest ufordelagtige retninger og måles med en måleusikkerhed på maksimalt ± 1 %, og forskydningerne må maksimalt være på ± 1 mm.

         Børnetestpanel

      Børnesikringen skal afprøves. Krav i standard DS/EN ISO 8317 om børnesikret emballage skal anvendes som reference. Afvisningskriterier i denne standard skal opfyldes.

         Produktinformation

      Der skal foreligge produktinformation for at nedbringe risikoen for potentielt forudsigelige risici i forbindelse med produktets anvendelse.
      Der skal foreligge informationen om sikker anvendelse af produktet. Den information skal som minimum indeholde følgende:

                  —

                  Navnet eller varemærket på fabrikanten, importøren eller den organisation, der har ansvaret for salget.

                  —

                  Følgende instruks: »Læs denne brugsanvisning omhyggeligt, inden anordningen anbringes og anvendes. Børnesikringsfunktionen kan påvirkes, hvis man ikke følger anvisningen. Opbevar anvisningen til senere brug.«

                  —

                  Oplysninger om, hvilke vinduestyper anordningen er udformet til.

                  —

                  Instrukser om den korrekte anbringelse af anordningen. Det kan være nødvendigt med forskellige instrukser til forskellige vinduestyper og forskellige materialer, som f.eks. træ, metal, plast osv. Da det er af afgørende betydning for anordningens funktion som børnesikring, at den samles, skal instrukserne være præcise, og i nogle tilfælde kan det være nødvendigt at vedlægge et særligt værktøj til dette formål.

                  —

                  Enhver anden oplysning i forbindelse med sikker anvendelse.


Avis juridique important

|

31996D0156

96/156/EF: Kommissionens afgørelse af 24. november 1995 om ændring af de samlede mængder til fødevarehjælp under 1995-programmet

EF-Tidende nr. L 036 af 14/02/1996 s. 0037 - 0037

KOMMISSIONENS AFGØRELSE af 24. november 1995 om ændring af de samlede mængder til fødevarehjælp under 1995-programmet (96/156/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 3972/86 af 22. december 1986 om politikken med hensyn til fødevarehjælp og forvaltning af denne hjælp (1), senest ændret ved forordning (EØF) nr. 1930/90 (2), særlig artikel 5, ogud fra følgende betragtninger:Listen over de varer, der skal leveres som fødevarehjælp i 1995, blev fastsat ved Kommissionens afgørelse 95/371/EF (3); på tidspunktet, hvor denne afgørelse blev truffet, havde Kommissionen ikke kendskab til visse væsentlige data vedrørende anmodningen om tildeling af referencevarer for 1995;de mængder varer, der tjente som grundlag for fastlæggelsen af de samlede mængder, som foreslås ved afgørelse 95/371/EF, bør derfor ændres således, at de er bedre afpasset efter udviklingslandenes behov;de i denne afgørelse fastsatte foranstaltninger er i overensstemmelse med udtalelse fra Udvalget for Fødevarehjælp -TRUFFET FØLGENDE AFGØRELSE:Eneste artikel 1. Den samlede mængde bælgfrugter til levering i henhold til programmet for fødevarehjælp 1995 fastsættes til 80 000 tons.2. Beløbet for andre varer til levering i henhold til programmet for fødevarehjælp 1995 fastsættes til 43 170 000 ECU.Udfærdiget i Bruxelles, den 24. november 1995.På Kommissionens vegneJoão DE DEUS PINHEIROMedlem af Kommissionen(1) EFT nr. L 370 af 30. 12. 1986, s. 1, og berigtigelse i EFT nr. L 42 af 12. 2. 1987.(2) EFT nr. L 174 af 7. 7. 1990, s. 6.(3) EFT nr. L 220 af 16. 9. 1995, s. 20.


title: 86/627/EØF: Rådets afgørelse af 8. december 1986 om indgåelse af tillægsprotokollen til aftalen mellem Det europæiske økonomiske Fællesskab og Den ungarske Folkerepublik om handel med tekstilvarer som følge af kongeriget Spaniens og republikken Portugals tiltrædelse af Fællesskabet

text:
27 . 12 . 86                                De Europæiske Fællesskabers Tidende                                        Nr. L 366 / 1
                                                                  II
                                      (Retsakter hvis offentliggørelse ikke er obligatorisk)
                                                          RÅDET
                                                    RÅDETS AFGØRELSE
                                                      af 8 . december 1986
                om indgåelse af tillægsprotokollen til aftalen mellem Det europæiske økonomiske Fællesskab
                og Den ungarske Folkerepublik om handel med tekstilvarer som følge af kongeriget Spaniens
                                      og republikken Portugals tiltrædelse af Fællesskabet
                                                         ( 86 / 627 / EØF)
RÅDET FOR DE EUROPÆISKE                                                handel med tekstilvarer som følge af kongeriget Spaniens og
FÆLLESSKABER HAR —                                                     republikken Portugals tiltrædelse af Fællesskabet godkendes
                                                                       på Fællesskabets vegne.
under henvisning til traktaten om oprettelse af Det euro
pæiske økonomiske Fællesskab , særlig artikel 113 ,
                                                                       Teksten til protokollen er knyttet til denne afgørelse .
under henvisning til henstilling fra Kommissionen , og
ud fra følgende betragtninger :
                                                                                Artikel 2
Tillægsprotokollen til aftalen mellem Det europæiske øko
nomiske Fællesskab og Den ungarske Folkerepublik om                    Formanden for Rådet foranstalter den notifikation , der er
handel med tekstilvarer bør godkendes under hensyntagen til
                                                                       omhandlet i tillægsprotokollens artikel 4 .
kongeriget Spaniens og republikken Portugals tiltrædelse af
Fællesskabet —
TRUFFET FØLGENDE AFGØRELSE :
                                                                       Udfærdiget i Bruxelles , den 8 . december 1986 .
                          Artikel 1                                                                                På Rådets vegne
                                                                                N. LAWSON
Tillægsprotokollen til aftalen mellem Det europæiske øko
nomiske Fællesskab og Den ungarske Folkerepublik om                                                                   Formand


title: Rådets afgørelse 2012/765/FUSP af 10. december 2012 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse 2012/333/FUSP

text:
               11.12.2012

               DA

               Den Europæiske Unions Tidende

               L 337/50

         RÅDETS AFGØRELSE 2012/765/FUSP
   af 10. december 2012
   om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse 2012/333/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 27. december 2001 fælles holdning 2001/931/FUSP (1).

               (2)

               Rådet vedtog den 25. juni 2012 afgørelse 2012/333/FUSP om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP (2).

               (3)

               I henhold til artikel 1, stk. 6, i fælles holdning 2001/931/FUSP er det nødvendigt at foretage en fuldstændig gennemgang af listen over de personer, grupper og enheder, som afgørelse 2012/333/FUSP finder anvendelse på.

               (4)

               Nærværende afgørelse indeholder resultatet af den gennemgang, som Rådet har foretaget vedrørende de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

               (5)

               Rådet har konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, har været involveret i terrorhandlinger som omhandlet i artikel 1, stk. 2 og 3, i fælles holdning 2001/931/FUSP, at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at de fortsat bør være omfattet af de deri fastsatte specifikke restriktive foranstaltninger.

               (6)

               Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, bør ajourføres i overensstemmelse hermed, og afgørelse 2012/333/FUSP bør ophæves —

         VEDTAGET DENNE AFGØRELSE:
   Artikel 1
   Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, er indeholdt i bilaget til denne afgørelse.
   Artikel 2
   Afgørelse 2012/333/FUSP ophæves.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 10. december 2012.

            På Rådets vegne

         C. ASHTON

            Formand

      (1)  EFT L 344 af 28.12.2001, s. 93.

      (2)  EUT L 165 af 26.6.2012, s. 72.

      BILAG

         LISTE OVER PERSONER, GRUPPER OG ENHEDER, JF. ARTIKEL 1

      1.   PERSONER

                  1.

                  ABDOLLAHI Hamed (alias Mustafa Abdullahi), født den 11.8.1960 i Iran. Pasnr.: D9004878

                  2.

                  AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger

                  3.

                  AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger

                  4.

                  ARBABSIAR Manssor (alias Mansour Arbabsiar), født den 6. eller 15. marts 1955 i Iran. Iransk og amerikansk statsborger. Pasnr.: C2002515 (Iran); Pasnr.: 477845448 (USA). Nationalt id-nr.: 07442833, udløbsdato 15.3.2016 (amerikansk kørekort)

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene) — medlem af »Hofstadgroep«

                  6.

                  FAHAS, Sofiane Yacine, født den 10.9.1971 i Algier (Algeriet) – medlem af »al-Takfir« og »al-Hijra«

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan, pas nr. 488555

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran

                  10.

                  SHAKURI Ali Gholam, født cirka 1965 i Teheran, Iran

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), født den 11.3.1957 i Iran. Iransk statsborger. Pasnr.: 008827 (iransk diplomatpas), udstedt 1999. Titel: generalmajor.

            2.   GRUPPER OG ENHEDER

                  1.

                  »Abu Nidal Organisation« – »ANO« (alias »Fatah Revolutionary Council«, alias »Arab Revolutionary Brigades«, alias »Black September« (»Sorte September«), alias »Revolutionary Organisation of Socialist Muslims«)

                  2.

                  »Al-Aqsa Martyrs’ Brigade« (»Al Aqsa-Martyrernes Brigade«)

                  3.

                  »Al-Aqsa. e.V.«

                  4.

                  »Al-Takfir« og »al-Hijra«

                  5.

                  »Babbar Khalsa«

                  6.

                  »Det Filippinske Kommunistparti«, herunder »New People’s Army« — »NPA«, Filippinerne

                  7.

                  »Gama’a al-Islamiyya« (alias »Al-Gama’a al-Islamiyya«) (»Islamisk Gruppe« — »IG«)

                  8.

                  »İslami Büyük Doğu Akıncılar Cephesi« — »IBDA-C« (»Great Islamic Eastern Warriors Front«)

                  9.

                  »Hamas«, herunder »Hamas-Izz al-Din al-Qassem«

                  10.

                  »Hizbul Mujahideen« — »HM«

                  11.

                  »Hofstadgroep«

                  12.

                  »Holy Land Foundation for Relief and Development«

                  13.

                  »International Sikh Youth Federation« — »ISYF«

                  14.

                  »Khalistan Zindabad Force« — »KZF«

                  15.

                  »Det Kurdiske Arbejderparti« — »PKK«, (alias «KADEK«, alias »KONGRA-GEL‧)

                  16.

                  »De Tamilske Tigre« — »LTTE«

                  17.

                  »Ejército de Liberación Nacional« (»Den Nationale Befrielseshær«)

                  18.

                  »Palestinian Islamic Jihad« (»Palæstinensisk Islamisk Jihad«) — »PIJ«

                  19.

                  »Popular Front for the Liberation of Palestine« (»Folkefronten til Palæstinas Befrielse«) — »PFLP«

                  20.

                  »Popular Front for the Liberation of Palestine — General Command« (»Folkefronten til Palæstinas Befrielse-Generalkommandoen«) (alias »PFLP-General Command«)

                  21.

                  »Fuerzas armadas revolucionarias de Colombia« — »FARC« (»Colombias Væbnede Revolutionære Styrker«)

                  22.

                  »Devrimci Halk Kurtuluș Partisi-Cephesi« — »DHKP/C« (alias »Devrimci Sol« (»Revolutionary Left«), alias »Dev Sol«) (»Revolutionary People's Liberation Army/Front/Party«)

                  23.

                  »Sendero Luminoso« — »SL« (»Den Lysende Sti«)

                  24.

                  Stichting Al Aqsa (alias Stichting Al Aqsa Nederland, alias Al Aqsa Nederland) (Al Aqsa-foreningen i Nederlandene)

                  25.

                  »Teyrbazen Azadiya Kurdistan« — »TAK« (alias »Kurdistan Freedom Falcons«, alias »Kurdistan Freedom Hawks«).


title: 87/421/EØF): Rådets afgørelse af 11. december 1986 om midlertidig anvendelse af aftalen mellem Det Europæiske Økonomiske Fællesskab og Republikken Indonesien om handel med tekstilvarer

text:
  Nr . L 233 / 38                           De Europæiske Fællesskabers Tidende                                                      19 . 8 . 87
                                                    RÅDETS AFGØRELSE
                                                     af 11 . december 1986
                   om midlertidig anvendelse af aftalen mellem Det Europæiske Økonomiske Fællesskab og
                                      Republikken Indonesien om handel med tekstilvarer
                                                         ( 87 / 421 / EØF )
  RÅDET FOR DE EUROPÆISKE FÆLLESSKABER HAR —                           des midlertidigt fra den 1 . januar 1987 , indtil den indgås
                                                                       formelt , med forbehold af, at den ligeledes anvendes midler
  under henvisning til Traktaten om Oprettelse af Det Euro            tidigt af partnerlandet .
  pæiske Økonomiske Fællesskab , særlig artikel 113 ,
  under henvisning til forslag fra Kommissionen , og                   Teksten til aftalen er knyttet til denne afgørelse ( x ).
  ud fra følgende betragtninger :
  Kommissionen har på Fællesskabets vegne forhandlet en
                                                                                Artikel 2
  aftale om handel med tekstilvarer med Indonesien ;
  nævnte aftale bør anvendes midlertidigt fra den 1 . januar           Kommissionen opfordres til at give partnerlandet meddelelse
  1987 , indtil de nødvendige procedurer for indgåelsen er             om denne afgørelse og indhente dets godkendelse , som den
  afsluttet , med forbehold af, at den ligeledes anvendes              meddeler Rådet .
  midlertidigt af partnerlandet —
  TRUFFET FØLGENDE AFGØRELSE :
                                                                       Udfærdiget i Bruxelles , den 11 . december 1986 .
                            Artikel 1
                                                                                På Rådets vegne
                                                                                K. CLARKE
\ Aftalen mellem Det Europæiske Økonomiske Fællesskab og
I Republikken Indonesien om handel med tekstilvarer anven                                                                Formand
                                                                       ( 1 ) Af materielle årsager offentliggøres denne aftale i De Europæiske
                                                                             Fællesskabers Tidende på det sprog , hvorpå forhandlingerne har
                                                                             været ført .